ہنر مندی کے فروغ اور صنعت کاری کی وزارت
کامکھیا نگر ‘کوشل مہوتسو’ نے اڈیشہ کے نوجوانوں کو ایک دن میں 1200 نوکریوں کی پیشکش کی ہے
کامکھیا نگر جلد ہی اوڈیشہ میں ہنر کی ترقی کا مرکز بنے گا : دھرمیندر پردھان
دن بھر جاری رہنے والے پروگرام میں 20+ شعبوں سے تقریباً 100 کمپنیوں نے حصہ لیا
ہزاروں امیدوار رجسٹرڈ اور 1,200 کو آفر لیٹر فراہم کیے گئے
ریاست کے اندر اور باہر سے اوڈیشہ کے نوجوانوں کے لیے کئی ملازمتوں کی پیشکشیں فراہم کی گئی ہیں
اپنے نوجوانوں کی مہارتوں سے مواقع کو جوڑنے اور ہندوستان کو دنیا کا ہنر مند راجدھانی بنانے پر توجہ مرکوز کرنے کے وزیر اعظم جناب نریندر مودی کے اہم اعلان کے مطابق، اسکل ڈیولپمنٹ اینڈ انٹرپرینیورشپ  کی وزارت اپنے اسٹریٹجک نفاذ اور علمی شراکت دار کے ذریعے، نیشنل اسکل ڈیولپمنٹ کارپوریشن  نے آج ایک کوشل مہوتسو کا سارنگدھر اسٹیڈیم، کاماکھیا نگر اسٹیڈیم، ڈھینکنال میں اہتمام کیا جہاں زبردست ردعمل دیکھا گیا اور پورے دن میں ہزاروں رجسٹریشن دیکھنے میں آئے۔ 20+ شعبوں میں 70 سے زیادہ ڈریم کمپنیاں اڈیشہ کے نوجوانوں کے لیے لاتعداد اپرنٹس شپ اور ملازمت کے مواقع لے کر آئیں۔
اس پروگرام کا افتتاح مرکزی وزیر برائے تعلیم، ہنرمندی کی ترقی اور انٹرپرینیورشپ جناب دھرمیندر پردھان نے کیا اوراڈیشہ کے ڈھینکنال کے ممبر پارلیمنٹ جناب مہیش ساہو، اسٹیل اور کانوں اور کاموں کے وزیر جناب پرفلہ کمار ملک نے شرکت کی ۔ جناب وید منی تیواری، سی ای او، نیشنل اسکل ڈیولپمنٹ کارپوریشن  نے بھی پروگرام سے خطاب کیا۔
مقامی لوگوں کی حوصلہ افزائی کرتے ہوئے جناب پردھان نے کہا کہ ‘‘کامکھیا نگر اور ڈھینکنال کے نوجوانوں میں بے پناہ صلاحیت ہے اور انہیں ہر ممکن مواقع فراہم کیے جانے چاہئیں۔ مختلف بنیادی ڈھانچے اور اقتصادی ترقی کے ساتھ، مجھے یقین ہے کہ ہم مقامی اقتصادی ترقی کو سپورٹ کرنے اور اپنے نوجوانوں کو فائدہ پہنچانے کے لیے اس طرح کے متعدد ہنر مند مرکز بنا سکتے ہیں’’۔
انہوں نے مزید کہا، ‘‘ہم نے آج کوشل مہوتسو میں مواقع کے لیے ہزاروں نوجوانوں کو رجسٹر کرتے ہوئے دیکھا ہے اور تقریباً 1,200 کو پہلے ہی ان کارپوریٹس کی جانب سے آفر لیٹر فراہم کیے جا چکے ہیں۔ نوجوانوں کو روزگار کے مواقع فراہم کرنے کے لیے سو سے زیادہ کمپنیاں جیسے ماروتی سوزوکی، ایچ سی ایل جے ایس ڈبلیو، ایمیزون، ایل اینڈ ٹی، اربن کلیپ وغیرہ آج زمین پر موجود تھیں۔ یہ تقریبات کا ایک سلسلہ ہوگا جو وقتاً فوقتاً ریاست میں منعقد کیا جائے گا، جس سے اوڈیشہ کے مقامی نوجوانوں اور برادریوں کے لیے بہت سے بہترین مواقع پیدا ہوں گے۔ میں امیدواروں کے لیے ان کے مستقبل کے لیے نیک خواہشات کا اظہار کرتا ہوں اور مجھے یقین ہے کہ آپ میں سے ہر ایک اپنی بہترین کارکردگی کا مظاہرہ کرے گا۔انہوں نے وزیراعظم کی زیر قیادت تیار کی جانے والی نئی قومی تعلیمی پالیسی کے تحت تعلیم میں ہنرمندی کی ترقی کی اہمیت پر بھی زور دیا۔
جناب وید منی تیواری، سی ای او، نیشنل اسکل ڈیولپمنٹ کارپوریشن  نے اوڈیشہ کے نوجوانوں میں پیش کیے جانے والے مواقع سے بہترین فائدہ اٹھانے کے لیے اس طرح کے جوش و خروش کو دیکھ کر بے حد خوشی کا اظہار کیا۔ انہوں نے کہا کہ ہمیں یقین ہے کہ ہم ایم ایس ڈی ای کی رہنمائی میں اور اپنے کارپوریٹ پارٹنرز کے ساتھ مضبوط شراکت داری میں کام کرنے کے قابل ہوں گے تاکہ یہاں ہر کسی کے لیے مواقع کی ایک نئی دنیا لائی جا سکے۔
دن بھر جاری رہنے والی اس تقریب میں کئی سیکٹر سکل کونسلز  اور کمپنیاں دیکھی گئیں، جو نوجوانوں کے لیے ہنر مندی کی نشوونما کے بارے میں بیداری پیدا کرنے والی مہارت کی نمائش کے ذریعے اپنی پیشکشوں کی نمائش کرتی ہیں۔ کئی امیدواروں کو کوشل مہوتسو میں مفت سائیکو میٹرک ٹیسٹ دینے کا موقع بھی ملا اور انہوں نے کوشل مہوتسو میں گروپ کونسلنگ میں حصہ لیا۔ جن لوگوں کو مواقع نہیں ملے انہیں اطلاع دی گئی کہ وہ @nsdcdigital.nsdcindia.org پر رجسٹر ہوں اور مناسب ملازمتوں کی تلاش جاری رکھنے اور آن لائن کونسلنگ کے آپشن سے فائدہ اٹھانے کے مواقع کے لیے درخواست دیں۔
شرکاء نے ڈرون اور اے آر/ وی آر ٹیکنالوجی کا ایک ڈیمو بھی دیکھا۔ اور اس شعبے میں روزگار کے ممکنہ مواقع کا مشاہدہ بھی کیا۔ اسکل انڈیا مشن کو مضبوط بناتے ہوئے،اسکل ڈیولپمنٹ اور انٹرپرینیورشپ کی وزارت اس کے نفاذ کرنے والی تنظیموں جیسے ڈائریکٹوریٹ آف جنرل ٹریننگ اور این ایس ڈی سی کے ذریعے ہنر مندی کی تربیت کی مختلف اسکیموں اور اقدامات جیسے صنعتی تربیتی ادارے، پردھان منتری کوشل وکاس یوجنا  ، پردھان منتری کوشل کیندر اور نیشنل اپرنٹس شپ پروموشن اسکیم  جو نوجوانوں کی ہنر مندی کی تربیت، خاص طور پر مطلوب اسکول/کالج چھوڑنے والوں کیلئے اور انہیں روزگار کے قابل ہنر کے ساتھ بااختیار بنانے کیلئےنافذ کررہی ہے۔
۔۔۔۔۔۔۔۔۔۔۔
ش ح۔ ا ک۔ ع ن۔
U-12283
(Visitor Counter : 69